《寄彬州孙通守振武闻泝湘将至八桂》
元代·方回

南斗之南八桂林，携琴欲觅旧知音。
想君湘水花边路，识我衡阳雁外心。
逼侧甲兵询动静，艰难书问畏浮沉。
相烦为报真消息，莫待春江柳色深。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。